Nationale Huchschüll va d Wesseschafte va Aserbaidschan

D Nationale Huchschüll van d Wesseschafte va Aserbaidschan es d staatliche Huchschüll va d Wesseschafte van d Republik Aserbaidschans. Em Joohr 2001 wood sö d Huchschüll van d Wesseschafte un domet d hükßde wessenschaftliche Orjanisatiun ä Aserbaidschan.

 Jätt va vreuer 
D nationale Huchschüll hat hör Wozzele in d em Joohr 1923 ä Baku jejründ „Aserbaidschanische Jesellschaft vöör wessenschaftliche Forschung un Studie“. 1925 nohm sö dr Staat onger sing Fuchtele un orjaniseerde so zo öt „Aserbaidschanische Staatliche Forschungsinstitut“ öm. 1932 wood dorus dat Institut van d aserbaidschanische Filiale van d Transkaukasische Jrupp van d Akademie van d Wesseschafte van d UdSSR. Ruhulla Axundov leide sö. 1935 stäng sö op eje Bee en d Akademie van d Wesseschafte van d UdSSR. Iwan Michailowitsch Gubkin hod dr Vörsetz. Spiir övvernomm däm Sergei Semjonowitsch Namjotkin.

Am 23. Januar 1945 entscheed dr Root dr Volkskommissare va d Sowjetuniun us dr aserbaidschanische Zweich d Huchschüll van d Wesseschafte van d AsSSR z mache. Beij d ischde Setzung wood Mirəsədulla Mirqasımov zm Vörsetzende jewählt. Dono woode dat Yusif Məmmədəliyev (1947–1950, 1958–1961), Musa Əliyev (1950–1958), Zahid Xəlilov (1961–1967), Rüstəm İsmayılov (1967–1970), Həsən Abdullayev (1970–1983) un Eldar Salayev (1983–1997).

No d Onaavhängichkeed va Aserbaidschan jäng öt met öt Werk van d Huchschüll wiir. Am 15. Mai 2001 maade dr Präsident van d Republek Aserbaidschan Heydər Əliyev us d Huchschüll d Natioanle Huchschüll dr Wesseschafte un sumet dorus d hükßde wesseschaftliche Orjanisatiun van öt Land.

Saachjrupp:Baku